In urma consultului cu medicul dermatolog si a tratamentului specific recomandat pentru caracteristicile pielii tale, vei putea beneficia de unul dintre cele trei tipuri de peeling chimic. Peelingul chimic superficial este folosit pentru indepartarea stratului superficial de piele si este potrivit pentru tratarea ridurilor fine, a uscaciunii tenului, acneei sau alte imperfectiuni ale tenului. Peelingul chimic mediu actioneaza asupra partii superioare a dermei si se adreseaza tratarii ridurilor sau a cicatricilor ramase in urma acneei. Peelingul chimic profund poate fi realizat ca unic tratament sau poate fi combinat cu dermabraziunea pentru o eficienta mai ridicata. Este destinat tenului care se confrunta cu riduri sau acnee mai pronuntate, cicatrici posttraumatice sau pete hiperpigmentare.